**Piatra de pe aleea mănăstirii(Putna)**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răsună lung ecoul pe-aleea mănăstirii,

E îmbibată piatra cu-amar și suferință,

Călcați-o cu sfială că-i scris în legea firii

Că apele vor trece dar ea e de credință.

Călcați la fel pe trepte să vă arate drumul,

Pășiți pe nava care prin secole plutește,

Sub marmura cea albă măritul n-odihnește,

Ci sus în turle, sfântul, măreț își poartă nimbul.

Când jos oștenii cântă,se saltă nava-n sus,

Din aura sa, sfântul, fulgeră-n bolți și cruci,

Mai retrăim odată tot ce am fost atunci,

Și-apoi din nou necazul care pe noi a curs.

Călcați pios pe pietre că încă mai răsună

Vioara cea măiastră a unui Ciprian,

Mihai sub fruntea-naltă tot dorul ni-l adună

Și-n versu-i încă plânge necazul unui neam.